**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**Előterjesztés**

Gonda Istvánné, a Játékvár Óvoda és Bölcsőde intézményvezetője vezetői megbízásának meghosszabbítására

Martfű Város Önkormányzata Képviselő-testületének

2015. július 30-ai ülésére

Előkészítette: Hegedűsné Blaskó Anikó aljegyző

Véleményező: Pénzügyi, Ügyrendi és Városfejlesztési Bizottság

Oktatási, Művelődési, Sport, Civil és Egyházi Kapcsolatok Bizottsága

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

Gonda Istvánnénak, a Játékvár Óvoda és Bölcsőde jelenlegi intézményvezetőjének 2010. augusztus 1-től 2015. július 31-ig szól a Képviselő-testület döntése értelmében a vezetői megbízása.

Martfű Város Önkormányzatának Képviselő-testülete a 22/2015. (II.26.) számú határozatában foglaltak szerint a Játékvár Óvoda és Bölcsőde intézményvezetői munkakörének betöltésére 2015. augusztus 15-től 2020. augusztus 14-ig tartó időszakra vonatkozóan került sor a pályázati kiírás elfogadására.

Mindezek alapján javasolom, hogy Gonda Istvánné intézményvezetői megbízása változatlan feltételek mellett, 2015. augusztus 1-től 2015. augusztus 14-ig kerüljön meghosszabbításra, hogy az átmeneti időszakban is biztosított lehessen a Játékvár Óvoda és Bölcsőde vezetői feladatainak az ellátása.

Tisztelt Képviselő-testület!

Kérem, szíveskedjenek az előterjesztést megtárgyalni és az alábbi határozati javaslatot elfogadni:

Határozati javaslat:

Martfű Város Önkormányzata Képviselő-testületének

…../2015. ( ) határozat

Gonda Istvánné, a Játékvár Óvoda és Bölcsőde intézményvezetője vezetői megbízásának meghosszabbításáról

Martfű Város Önkormányzatának Képviselő-testülete megtárgyalta a Gonda Istvánné, a Játékvár Óvoda és Bölcsőde intézményvezetője vezetői megbízásának meghosszabbításáról szóló előterjesztést és az alábbi határozatot hozza:

Martfű Város Önkormányzatának Képviselő-testülete Gonda Istvánnénak, a Játékvár Óvoda és Bölcsőde intézményvezetőjének vezetői megbízását a vezetői feladatok ellátásának folyamatossága érdekében 2015. augusztus 1-től 2015. augusztus 14-ig változatlan feltételekkel meghosszabbítja.

Határidő: 2015. augusztus 1.

Felelős: Polgármester

Erről értesülnek:

1. J. N. Szolnok Megyei Kormányhivatal, Szolnok,
2. Gonda Istvánné, intézményvezető, Helyben,
3. Valamennyi Képviselő, Helyben,
4. Irattár.

M a r t f ű, 2015. július 20.

Dr. Papp Antal

polgármester

Látta: Szász Éva jegyző